ธปท.ค้านรัฐอุ้มดีเซล
ธปท.ไม่สนับสนุนรัฐบาลอุดหนุนราคาน้ำมันดีเซล ชี้สร้างปัญหาระยะยาวทำให้คนไม่ปรับตัวและบิดเบือนตลาด
3 มี.ค. 2554

ธปท.ไม่สนับสนุนรัฐบาลอุดหนุนราคาน้ำมันดีเซล ชี้สร้างปัญหาระยะยาวทำให้คนไม่ปรับตัวและบิดเบือนตลาด 
นายทรงธรรม ปิ่นโต ผู้อำนวยการ สำนักเศรษฐกิจมหภาค ธนาคารแห่งประเทศไทย(ธปท.) กล่าวว่า รัฐบาลไม่ควรอุดหนุนราคาน้ำมันดีเซลในระยะยาว  เพราะจะทำให้ประชาชนไม่เรียนรู้ในการปรับตัว และทำให้บิดเบือนกลไกลตลาด แต่อย่างไรตามในระยะสั้นรัฐบาลจะอุดหนุนราคาบ้าง เพื่อให้ประชาชนปรับตัวได้ก็เป็นเรื่องปกติ แต่ถึงที่สุดในระยะยาวควรปล่อยไปตามกลไกลตลาด 
“ในระยะยาวไม่ควร ทำชั่วคราวได้ เพราะบิดเบือนตลาด ทำให้คนไม่ปรับตัว แต่ถ้าเป็นช่วงปรับตัวระยะสั้นจะอุดหนุนก็โอเค” นายทรงธรรมกล่าว